title: Odluka Vijeća 2014/776/ZVSP od 7. studenoga 2014. o izmjeni Odluke 2010/413/ZVSP o mjerama ograničavanja protiv Irana

text:
               8.11.2014

               HR

               Službeni list Europske unije

               L 325/19

         ODLUKA VIJEĆA 2014/776/ZVSP
   od 7. studenoga 2014.
   o izmjeni Odluke 2010/413/ZVSP o mjerama ograničavanja protiv Irana
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   uzimajući u obzir Odluku Vijeća 2010/413/ZVSP od 26. srpnja 2010. o mjerama ograničavanja protiv Irana (1), a posebno njezin članak 23.,
   budući da:

               (1)

               Vijeće je 26. srpnja 2010. donijelo Odluku 2010/413/ZVSP.

               (2)

               Presudom od 4. lipnja 2014. u predmetu T-67/12 (2) Opći sud Europske unije poništio je odluku Vijeća o uvrštavanju banke Sina Bank na popis osoba i subjekata koji podliježu mjerama ograničavanja iz Priloga II. Odluci 2010/413/ZVSP.

               (3)

               Na temelju novog obrazloženja banka Sina Bank trebala bi biti ponovo uvrštena na popis osoba i subjekata koji podliježu mjerama ograničavanja.

               (4)

               Presudama od 3. srpnja 2014. u predmetima T-155/13, T-157/13 i T-181/13 (3) Opći sud Europske unije poništio je odluku Vijeća o uvrštavanju Babaka Zanjanija, društva Sorinet Commercial Trust Bankers odnosno sveučilišta Sharif University of Technology na popis osoba i subjekata koji podliježu mjerama ograničavanja iz Priloga II. Odluci 2010/413/ZVSP.

               (5)

               Na temelju novog obrazloženja Babak Zanjani, društvo Sorinet Commercial Trust Bankers i sveučilište Sharif University of Technology trebali bi biti ponovo uvršteni na popis osoba i subjekata koji podliježu mjerama ograničavanja.

               (6)

               Nakon presude Suda Europske unije od 28. studenoga 2013. u predmetu C-280/12 P (4) Fereydoun Mahmoudian i Fulmen nisu uvršteni na popis osoba i subjekata koji podliježu mjerama ograničavanja iz Priloga II. Odluci 2010/413/ZVSP.

               (7)

               Stoga više ne postoje razlozi za zadržavanjem jednog subjekta na popisu osoba i subjekata koji podliježu mjerama ograničavanja iz Priloga II. Odluci 2010/413/ZVSP.

               (8)

               Trebalo bi izmijeniti identifikacijske podatke u odnosu na tri subjekta s popisa osoba i subjekata koji podliježu mjerama ograničavanja iz Priloga II. Odluci 2010/413/ZVSP.

               (9)

               Odluku 2010/413/ZVSP trebalo bi izmijeniti na odgovarajući način,

         DONIJELO JE OVU ODLUKU:
   Članak 1.
   Prilog II. Odluci 2010/413/ZVSP mijenja se kako je navedeno u Prilogu ovoj Odluci.
   Članak 2.
   Ova Odluka stupa na snagu na dan objave u Službenom listu Europske unije.

      Sastavljeno u Bruxellesu 7. studenoga 2014.

            Za Vijeće

            Predsjednik

         P. C. PADOAN

      (1)  SL L 195, 27.7.2010., str. 39.

      (2)  Predmet T-67/12 Sina Bank/Vijeće, presuda od 4. lipnja 2014. (još neobjavljena).

      (3)  Predmet T 155/13 Zanjani/Vijeće, presuda od 3. srpnja 2014. (još neobjavljena); predmet T 157/13 Sorinet Commercial Trust Bankers Ltd/Vijeće, presuda od 3. srpnja 2014. (još neobjavljena); predmet T 181/13 Sharif University of Technology/Vijeće, presuda od 3. srpnja 2014. (još neobjavljena).

      (4)  Predmet C 280/12 P Vijeće/Fulmen i Fereydoun Mahmoudian, presuda od 28. studenoga 2013. (još neobjavljena).

      PRILOG

                  I.

                  Osoba i subjekti navedeni u nastavku umeću se u popis naveden u dijelu I. Priloga II. Odluci 2010/413/ZVSP:
                  I.   Osobe i subjekti uključeni u nuklearne aktivnosti i aktivnosti povezane s balističkim projektilima te osobe i subjekti koji pružaju potporu Vladi Irana.
                  A.   Osobe

                              Ime

                              Identifikacijski podaci

                              Razlozi

                              Datum uvrštenja na popis

                              45.

                              Babak Zanjani

                              Datum rođenja: 12. ožujka 1971.

                              Babak Zanjani pružao je potporu financiranju transakcija iranskom sirovom naftom koje je provodilo iransko ministarstvo nafte, koje je EU uvrstio na popis. Osim toga, pomagao je Središnjoj banci Irana i društvu National Iranian Oil Company (NIOC), koje je EU također uvrstio na popis, da izbjegnu mjere ograničavanja EU-a.
                              Bio je posrednik u transakcijama iranskom naftom i obavljao prijenose financijskih sredstava u vezi s naftom, posebno putem društava Naftiran Intertrade Company (NICO) i Hong Kong Intertrade, koja su pod kontrolom iranske vlade i koja je EU također uvrstio na popis.
                              Osim toga, pružao je ključne usluge Iranskoj revolucionarnoj gardi (IRGC) omogućujući prijenos financijskih sredstava u korist društva Khatam al-Anbiya koje je u vlasništvu IRGC-a i na koje se primjenjuju sankcije UN-a i EU-a.

                              8.11.2014.

                        B.   Subjekti

                              Naziv

                              Identifikacijski podaci

                              Razlozi

                              Datum uvrštenja na popis

                              8.

                              Sina Bank

                                          No. 187, Avenue Motahhari Ave., Teheran, 1587998411, Iran

                                          Tel.: (+9821) 88532434-7, (+9821) 88532434-6

                                          E-pošta: infor@sinabank.ir

                                          Internetska stranica: http://www.sinabank.ir/

                              Banku Sina Bank kontrolira zaklada Mostazafan Foundation, značajni iranski paradržavni subjekt koji izravno kontrolira vrhovni vođa i koji ima udio od 84 % u banci Sina Bank. Sina Bank pruža financijske usluge zakladi Mostazafan Foundation te skupini jedinica koje su ovisne o njoj i njezinih društava kćeri. Prema tome, Sina Bank putem zaklade Mostazafan Foundation pruža financijsku potporu Vladi Irana.

                              8.11.2014.

                              156.

                              Sorinet Commercial Trust Bankers Ltd. (SCT) (također poznato kao: SCT Bankers; SCT Bankers Kish Company (PJS); SCT Bankers Company Branch; Sorinet Commercial Trust)

                              Sorinet Commercial Trust Bankers, Sadaf Tower, 3rd Floor, Suite No. 301, Kish Island, Iran
                              Sorinet Commercial Trust Bankers, No.1808, 18th Floor, Grosvenor House Commercial Tower, Sheikh Zayed Road, Dubai, UAE, P.O. Box 31988
                              Podružnica u Teheranu: Reahi Aiiey, First of Karaj, Maksous Road 9, Teheran, Iran. SWIFT oznake: SCERIRTH KSH (podružnica Kish Island), SCTSAEA1 (podružnica u Dubaiju), SCERIRTH (podružnica u Teheranu)
                              Druga adresa za podružnicu Kish Island: Kish Banking Fin Activities Centre, No 42, 4th floor, VC25
                              Druge adrese za podružnicu u Dubaiju: (1) SCT Bankers Kish Company (PJS), Head Office, Kish Island, Sadaf Tower, 3rd floor, Suite 301, P.O. Box 87. (2) Sheykh Admad, Sheykh Zayed Road, 31988, Dubai, Port, Kish Island.
                              Telefoni:
                              09347695504 (podružnica Kish Island)
                              09347695504/97-143257022-99 (podružnica u Dubaiju)
                              09347695504 (podružnica u Teheranu)
                              E-pošta: info@sctbankers.com
                              zanjani@sctbankers.com

                              Sorinet Commercial Trust Bankers Ltd. kontrolira Babak Zanjani koji je uvršten na popis zbog pružanja financijske potpore Vladi Irana tako što je u njezino ime posredovao u plaćanjima u vezi s naftom.

                              8.11.2014.

                              161.

                              Sharif University of Technology

                              Azadi Ave/Street, PO Box 11365-11155, Teheran, Iran, Tel.: +98 21 66 161
                              E-pošta: info@sharif.ir

                              Sharif University of Technology (SUT) ima niz sporazuma o suradnji s organizacijama iranske vlade, koje su UN i/ili EU uvrstili na popis, a koje djeluju u vojnim područjima ili područjima povezanima s vojskom, posebno u području proizvodnje i nabave balističkih projektila. To uključuje: sporazum s Organizacijom za svemirsku industriju koju je EU uvrstio na popis, zbog, između ostalog, proizvodnje satelita; suradnju s iranskim ministarstvom obrane i Iranskom revolucionarnom gardom (IRGC) na natječajima za pametne brodove; širi sporazum s ratnim zrakoplovstvom IRGC-a koji obuhvaća razvoj i jačanje odnosa sa sveučilištem te organizacijsku i stratešku suradnju;
                              SUT je strana sporazuma između šest sveučilišta kojim se putem istraživanja povezanih s obranom podržava Vlada Irana; na SUT-u se također održavaju diplomski programi za projektiranje i izgradnju letjelica bez posade (UAV) koje je, između ostalih, osmislilo ministarstvo znanosti. Promatrano u cjelini, navedeno pokazuje značajan angažman s Vladom Irana u vojnim područjima ili područjima povezanima s vojskom, što predstavlja potporu Vladi Irana.

                              8.11.2014.

                  II.

                  Unosi za subjekte iz dijela I. Priloga II. Odluci 2010/413/ZVSP navedeni u nastavku zamjenjuju se sljedećim unosima:
                  I.   Osobe i subjekti uključeni u nuklearne aktivnosti i aktivnosti povezane s balističkim projektilima te osobe i subjekti koji pružaju potporu Vladi Irana.
                  B.   Subjekti

                              Naziv

                              Identifikacijski podaci

                              Razlozi

                              Datum uvrštenja na popis

                              27.

                              Power Plants' Equipment Manufacturing Company (Saakhte Tajhizate Niroogahi)

                              No. 10, Jahanara Alley, after Hemmat Bridge, Abbaspour St. (prethodno zvana Tavanir), Teheran, poštanski broj 1435733161, Iran

                              Podređeno organizaciji AEOI i društvu Novin Energy (oboje na popisu RVSUN-a 1737). Sudjeluje u razvoju nuklearnih reaktora.

                              26.7.2010.

                              132.

                              Naftiran Intertrade Company (također poznato kao Naftiran Trade Company) (NICO)

                                          (a)

                                                      5th Floor, Petropars Building, No. 35 Farhang Boulevard, Snadat Abad Avenue, Teheran, Iran

                                                      Tel.: +98 21 22372486; +98 21 22374681; +98 21 22374678;

                                                      Faks: +98 21 22374678; +98 21 22372481

                                                      E-pošta: info@naftiran.com

                                          (b)

                                          Suite 17, Burlington House, St. Saviours Road, St. Helier, Jersey, UK

                              Društvo kći (100 %) društva National Iranian Oil Company (NIOC).

                              16.10.2012.

                              133.

                              Naftiran Intertrade Company Srl

                                          Avenue de la Tour-Haldimand, 6, 1009 Pully, Švicarska

                                          Tel.: +41 21 3106565

                                          Faks: +41 21 3106566/67/72

                                          E-pošta: nico.finance@naftiran.ch

                              Društvo kći (100 %) društva Naftiran Intertrade Company Ltd.

                              16.10.2012.

                  III.

                  Subjekt naveden u nastavku briše se s popisa navedenog u dijelu I. Priloga II. Odluci 2010/413/ZVSP:

                              13.

                              (a) Arya Niroo Nik


title: 2010/50/EU: Odluka Vijeća od 25. siječnja 2010. o izmjeni Priloga 2. Popisa A Zajedničkih konzularnih uputa o vizama za diplomatsko-konzularna predstavništva, u vezi s obvezom pribavljanja vize za nositelje diplomatskih putovnica iz Saudijske Arabije

text:
               19/Sv. 10

               HR

               Službeni list Europske unije

               180

         32010D0050

               L 026/22

               SLUŽBENI LIST EUROPSKE UNIJE

         ODLUKA VIJEĆA
   od 25. siječnja 2010.
   o izmjeni Priloga 2. Popisa A Zajedničkih konzularnih uputa o vizama za diplomatsko-konzularna predstavništva, u vezi s obvezom pribavljanja vize za nositelje diplomatskih putovnica iz Saudijske Arabije
   (2010/50/EU)
   VIJEĆE EUROPSKE UNIJE,
   uzimajući u obzir Uredbu Vijeća (EZ) br. 789/2001 od 24. travnja 2001. o zadržavanju provedbenih ovlasti Vijeća u pogledu određenih detaljnih odredbi i praktičnih postupaka za ispitivanje zahtjevâ za izdavanje viza (1), a posebno njezin članak 1. stavak 1.,
   uzimajući u obzir inicijativu Francuske Republike,
   budući da:

               (1)

               U Prilogu 2. Popisu A Zajedničkim konzularnim uputama (2) navedene su zemlje čiji državljani ne moraju imati vizu u jednoj ili u više schengenskih država kad su nositelji diplomatskih, službenih ili servisnih putovnica, međutim ako su nositelji obične putovnice, moraju imati vizu.

               (2)

               Francuska želi da se nositelji diplomatskih putovnica Saudijske Arabije izuzmu od obveze pribavljanja vize. U skladu s tim trebalo bi Zajedničke konzularne upute na odgovarajući način izmijeniti.

               (3)

               Ova Odluka predstavlja razvoj odredaba schengenske pravne stečevine u kojima Ujedinjena Kraljevina ne sudjeluje, u skladu s Odlukom Vijeća 2000/365/EZ od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine (3); Ujedinjena Kraljevina stoga ne sudjeluje u njezinu donošenju, ona je ne obvezuje i ne podliježe njezinoj primjeni.

               (4)

               Ova Odluka predstavlja razvoj odredaba schengenske pravne stečevine u kojima Irska ne sudjeluje, u skladu s Odlukom Vijeća 2002/192/EZ od 28. veljače 2002. o zahtjevu Irske za sudjelovanje u provedbi nekih odredbi schengenske pravne stečevine (4); Irska stoga ne sudjeluje u njezinu donošenju, ona je ne obvezuje i ne podliježe njezinoj primjeni.

               (5)

               U skladu s člancima 1. i 2. Protokola o stajalištu Danske, koji je priložen Ugovoru o Europskoj uniji i Ugovoru o funkcioniranju Europske unije, Danska ne sudjeluje u donošenju ove Odluke, ona je ne obvezuje i ne podliježe njezinoj primjeni. Kako se ova Odluka temelji na schengenskoj pravnoj stečevini, Danska u skladu s člankom 4. navedenog Protokola, u roku šest mjeseci od donošenja ove Odluke, odlučuje hoće li Odluku prenijeti u svoje nacionalno pravo.

               (6)

               Što se tiče Islanda i Norveške, ova Odluka predstavlja razvoj odredaba schengenske pravne stečevine, u smislu Sporazuma kojeg su sklopili Vijeće Europske unije i Republika Island i Kraljevina Norveška o pridruživanju tih dviju država provedbi, primjeni i razvoju schengenske pravne stečevine (5), koje spadaju u područje iz članka 1. točke B Odluke Vijeća 1999/437/EZ od 17. svibnja 1999. o određenim dogovorima za primjenu tog Sporazuma (6).

               (7)

               Što se tiče Švicarske, ova Odluka predstavlja razvoj odredaba schengenske pravne stečevine, u smislu Sporazuma između Europske unije, Europske zajednice i Švicarske Konfederacije o pridruživanju Švicarske Konfederacije provedbi, primjeni i razvoju schengenske pravne stečevine (7), koje spadaju u područje iz članka 1. točke B Odluke 1999/437/EZ, u vezi s člankom 3. Odluke Vijeća 2008/146/EZ (8) o sklapanju ovog Sporazuma u ime Europske zajednice.

               (8)

               Što se tiče Lihtenštajna, ova Odluka predstavlja razvoj odredaba schengenske pravne stečevine, u smislu Protokola između Europske unije, Europske zajednice, Švicarske Konfederacije i Kneževine Lihtenštajna o pristupanju Kneževine Lihtenštajna Sporazumu između Europske unije, Europske zajednice i Švicarske Konfederacije o pridruživanju Švicarske Konfederacije provedbi, primjeni i razvoju schengenske pravne stečevine, koje spadaju u područje iz članka 1. točke B Odluke 1999/437/EZ, u vezi s člankom 3. Odluke Vijeća 2008/261/EZ (9) o potpisivanju, u ime Europske zajednice, i privremenoj primjeni određenih odredaba tog Protokola.

               (9)

               Ova Odluka predstavlja akt koji se temelji na schengenskoj pravnoj stečevini ili je s njom na koji drugi način povezan u smislu članka 3. stavka 2. Akta o pristupanju iz 2003.

               (10)

               Ova Odluka predstavlja akt koji se temelji na schengenskoj pravnoj stečevini ili je s njom na koji drugi način povezan u smislu članka 4. stavka 2. Akta o pristupanju iz 2005.,

         DONIJELO JE OVU ODLUKU:
   Članak 1.
   U Prilogu 2. Dodatku A Zajedničkim konzularnim uputama u rubrici „FR” za Saudijsku Arabiju umeće se slovo „D”.
   Članak 2.
   Ova Odluka stupa na snagu 1. veljače 2010.
   Članak 3.
   Ova je Odluka upućena državama članicama u skladu s Ugovorima.
   Članak 4.
   Ova se Odluka objavljuje u Službenom listu Europske unije.

      Sastavljeno u Bruxellesu 25. siječnja 2010.

            Za Vijeće

            Predsjednik

         M. Á. MORATINOS

      (1)  SL L 116, 26.4.2001., str. 2.

      (2)  SL C 326, 22.12.2005., str. 1.

      (3)  SL L 131, 1.6.2000., str. 43.

      (4)  SL L 64, 7.3.2002., str. 20.

      (5)  SL L 176, 10.7.1999., str. 36

      (6)  SL L 176, 10.7.1999., str. 31.

      (7)  SL L 53, 27.2.2008., str. 52.

      (8)  SL L 53, 27.2.2008., str. 1.

      (9)  SL L 83, 26.3.2008., str. 3.


title: 1999/490/EZ, EZUČ, Euratom: Odluka Vijeća i Komisije od 12. svibnja 1999. o sklapanju Sporazuma o partnerstvu i suradnji između Europskih zajednica i njihovih država članica, s jedne strane, i Republike Kazakstana, s druge strane

text:
               11/Sv. 067

               HR

               Službeni list Europske unije

               3

         31999D0490

               L 196/1

               SLUŽBENI LIST EUROPSKE UNIJE

               12.05.1999.

      ODLUKA VIJEĆA I KOMISIJE

   od 12. svibnja 1999.
   o sklapanju Sporazuma o partnerstvu i suradnji između Europskih zajednica i njihovih država članica, s jedne strane, i Republike Kazakstana, s druge strane
   (1999/490/EZ, EZUČ, Euratom)
   VIJEĆE EUROPSKE UNIJE,
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice, a posebno njegov članak 54. stavak 2., članak 57. stavak 2. posljednju rečenicu, članak 66., članak 73.c stavak 2., članak 75., članak 84. stavak 2., članke 99., 100., 113. i 235., u vezi s člankom 228. stavkom 2. drugom rečenicom i stavkom 3. podstavkom 2.,
   uzimajući u obzir Ugovor o osnivanju Europske zajednice za ugljen i čelik, a posebno njegov članak 95.,
   uzimajući u obzir Ugovor o osnivanju Europske zajednice za atomsku energiju, a posebno njegov članak 101. drugi stavak,
   uzimajući u obzir prijedlog Komisije,
   uzimajući u obzir suglasnost Europskog parlamenta (1),
   nakon savjetovanja sa Savjetodavnim odborom EZUČ-a te uz suglasnost Vijeća,
   uzimajući u obzir odobrenje Vijeća dano u skladu s člankom 101. Ugovora o osnivanju Europske zajednice za atomsku energiju,

               (1)

               budući da će sklapanje Sporazuma o partnerstvu i suradnji između Europskih zajednica i njihovih država članica, s jedne strane, i Republike Kazakstana, s druge strane, koji je potpisan 23. siječnja 1995. u Bruxellesu, doprinijeti postizanju ciljeva Europskih zajednica;

               (2)

               budući da je svrha tog Sporazuma jačanje veza uspostavljenih posebno Sporazumom između Europske ekonomske zajednice i Europske zajednice za atomsku energiju te Saveza Sovjetskih Socijalističkih Republika o trgovini i trgovinskoj i gospodarskoj suradnji, koji je potpisan 18. prosinca 1989. i odobren Odlukom 90/116/EEZ (2);

               (3)

               budući da određene obveze predviđene Sporazumom o partnerstvu i suradnji izvan područja primjene trgovinske politike Zajednice utječu ili bi mogle utjecati na dogovore utvrđene aktima Zajednice koji su usvojeni u području prava poslovnog nastana, prometa i tretmana poduzeća;

               (4)

               budući da se navedenim Sporazumom za Europsku zajednicu uvode određene obveze u pogledu kretanja kapitala i plaćanja između Zajednice i Republike Kazakstana;

               (5)

               budući da bi se, pored toga, u mjeri u kojoj navedeni Sporazum utječe na Direktivu Vijeća 90/434/EEZ od 23. srpnja 1990. o zajedničkom sustavu oporezivanja koji se primjenjuje na spajanja, podjele, prijenose imovine i razmjenu dionica trgovačkih društava iz različitih država članica (3), te na Direktivu Vijeća 90/435/EEZ od 23. srpnja 1990. o zajedničkom sustavu oporezivanja koji se primjenjuje na matična društva i društva kćeri iz različitih država članica (4), koje se temelje na članku 100. Ugovora o osnivanju Europske zajednice, kao pravna osnova trebao koristiti taj članak;

               (6)

               budući da se određenim odredbama navedenog Sporazuma Zajednici uvode obveze u području pružanja usluga koje prelaze prekogranične okvire;

               (7)

               budući da se za određene odredbe navedenog Sporazuma koje Zajednica treba provesti Ugovorom o osnivanju Europske zajednice ne predviđaju posebne ovlasti; budući da je stoga potrebno primijeniti članak 235. Ugovora,

         ODLUČILI SU:
   Članak 1.
   Sporazum o partnerstvu i suradnji između Europskih zajednica i njihovih država članica, s jedne strane, i Republike Kazakstana, s druge strane, zajedno s Protokolom, izjavama i Razmjenom pisama, ovim se odobrava u ime Europske zajednice, Europske zajednice za ugljen i čelik te Europske zajednice za atomsku energiju.
   Tekstovi su priloženi ovoj Odluci.
   Članak 2.
   1.   Stajalište koje Zajednica zauzima u Vijeću za suradnju i Odboru za suradnju, kada Vijeće za suradnju ovlasti potonjeg za djelovanje, utvrđuje Vijeće na prijedlog Komisije ili, kada je to primjereno, Komisija u skladu s odgovarajućim odredbama Ugovora o osnivanju Europske zajednice, Ugovora o osnivanju Europske zajednice za ugljen i čelik te Ugovora o osnivanju Europske zajednice za atomsku energiju.
   2.   U skladu s člankom 77. Sporazuma o partnerstvu i suradnji, Vijećem za suradnju predsjeda predsjednik Vijeća i predstavlja stajalište Zajednice. Predstavnik Komisije predsjeda Odborom za suradnju u skladu s njegovim poslovnikom i predstavlja stajalište Zajednice.
   3.   Odluku o objavi preporuka Vijeća za suradnju i Odbora za suradnju u Službenom listu Europskih zajednica donose Vijeće i Komisija za svaki slučaj posebno.
   Članak 3.
   Obavijest predviđenu člankom 99. Sporazuma u ime Europske zajednice daje predsjednik Vijeća. Predsjednik Komisije takvu obavijest daje u ime Europske zajednice za ugljen i čelik i Europske zajednice za atomsku energiju.

      Sastavljeno u Bruxellesu 12. svibnja 1999.

            Za Komisiju

            Predsjednik

         J. SANTER

            Za Vijeće

            Predsjednik

         K.-H. FUNKE

      (1)  SL C 115, 14.4.1997., str. 196.

      (2)  SL L 68, 15.3.1990., str. 1.

      (3)  SL L 225, 20.8.1990., str. 1.

      (4)  SL L 225, 20.8.1990., str. 6.


title: 2013/609/EU: Odluka Europskog parlamenta od 17. travnja 2013. o zaključenju poslovnih knjiga Agencije Europske unije za temeljna prava za financijsku godinu 2011.

text:
               16.11.2013

               HR

               Službeni list Europske unije

               L 308/75

         ODLUKA EUROPSKOG PARLAMENTA
   od 17. travnja 2013.
   o zaključenju poslovnih knjiga Agencije Europske unije za temeljna prava za financijsku godinu 2011.
   (2013/609/EU)
   Ovaj će dokument biti objavljen u posebnom izdanju Službenog lista Europske unije na hrvatskom jeziku ako zadovolji potrebne uvjete.


title: 90/518/EEZ: Odluka Vijeća od 24. rujna 1990. o sklapanju Sporazuma između Europske ekonomske zajednice, s jedne strane, i Republike Austrije, Republike Finske, Republike Islanda, Kraljevine Norveške, Kraljevine Švedske i Švicarske Konfederacije, s druge strane, o utvrđivanju postupka razmjene informacija u području tehničkih propisa

text:
               11/Sv. 113

               HR

               Službeni list Europske unije

               52

         31990D0518

               L 291/1

               SLUŽBENI LIST EUROPSKE UNIJE

         ODLUKA VIJEĆA
   od 24. rujna 1990.
   o sklapanju Sporazuma između Europske ekonomske zajednice, s jedne strane, i Republike Austrije, Republike Finske, Republike Islanda, Kraljevine Norveške, Kraljevine Švedske i Švicarske Konfederacije, s druge strane, o utvrđivanju postupka razmjene informacija u području tehničkih propisa
   (90/518/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njezin članak 113.,
   uzimajući u obzir prijedlog Komisije,
   budući da sporazumi o slobodnoj trgovini koje je Europska ekonomska zajednica sklopila s, tim redoslijedom, Republikom Austrijom, Republikom Finskom, Republikom Islandom, Kraljevinom Norveškom, Kraljevinom Švedskom i Švicarskom Konfederacijom uključuju između ostalih ciljeva uklanjanje prepreka trgovini;
   budući da je u interesu Zajednice da se s navedenim državama uspostavi razmjena informacija u području tehničkih propisa s ciljem izbjegavanja stvaranja tehničkih prepreka trgovini;
   budući da je Komisija održala pregovore s navedenim državama, nakon kojih je uslijedio Sporazum koji je potpisan u Bruxellesu 19. prosinca 1989.,
   ODLUČILO JE:
   Članak 1.
   1.   Ovime se potvrđuje u ime Zajednice Sporazum između Zajednice, s jedne strane, i Republike Austrije, Republike Finske, Republike Islanda, Kraljevine Norveške, Kraljevine Švedske i Švicarske Konfederacije, s druge strane, o utvrđivanju postupka za razmjenu informacija u području tehničkih propisa.
   2.   Tekst Sporazuma priložen je ovoj Odluci.
   Članak 2.
   Predsjednik Vijeća izvijestit će u ime Zajednice kako je predviđeno člankom 17. Sporazuma (1).

      Sastavljeno u Bruxellesu 24. rujna 1990.

            Za Vijeće

            Predsjednik

         V. SACCOMANDI

      (1)  SL L 291, 23.10.1990, str. 43.


title: 2011/188/EZ: Odluka Vijeća od 27. srpnja 2009. o sklapanju, od strane Europske zajednice, Privremenog sporazuma o trgovini i trgovinskim pitanjima između Europske zajednice, Europske zajednice za ugljen i čelik i Europske zajednice za atomsku energiju, s jedne strane, i Turkmenistana, s druge strane

text:
               11/Sv. 036

               HR

               Službeni list Europske unije

               306

         32011D0188

               L 080/19

               SLUŽBENI LIST EUROPSKE UNIJE

               27.07.2009.

      ODLUKA VIJEĆA

   od 27. srpnja 2009.
   o sklapanju, od strane Europske zajednice, Privremenog sporazuma o trgovini i trgovinskim pitanjima između Europske zajednice, Europske zajednice za ugljen i čelik i Europske zajednice za atomsku energiju, s jedne strane, i Turkmenistana, s druge strane
   (2011/188/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 133. povezano s člankom 300. stavkom 2. prvim podstavkom prvom rečenicom,
   uzimajući u obzir prijedlog Komisije,
   uzimajući u obzir mišljenje Europskog parlamenta,
   budući da:

               (1)

               Do početka stupanja na snagu Sporazuma o partnerstvu i suradnji između Europskih zajednica i njihovih država članica, s jedne strane, i Turkmenistana, s druge strane, koji je potpisan u Bruxellesu 25. svibnja 1998., u ime Europske zajednice potrebno je odobriti Privremeni sporazum o trgovini i trgovinskim pitanjima između Europske zajednice, Europske zajednice za ugljen i čelik i Europske zajednice za atomsku energiju, s jedne strane, i Turkmenistana, s druge strane, koji je potpisan u Bruxellesu 10. studenoga 1999.

               (2)

               Kako bi se od potpisivanja navedenoga Sporazuma uzeli u obzir novi službeni jezici Zajednice, trebalo bi izmijeniti članak 31. Privremenog sporazuma o trgovini i trgovinskim pitanjima, razmjenom pisama između Europske zajednice i Turkmenistana o izmjeni Privremenog sporazuma o trgovini i trgovinskim pitanjima između Europske zajednice, Europske zajednice za ugljen i čelik i Europske zajednice za atomsku energiju, s jedne strane, i Turkmenistana, s druge strane, vezano za vjerodostojnost jezičnih verzija,

         ODLUČILO JE:
   Članak 1.
   Privremeni sporazum o trgovini i trgovinskim pitanjima između Europske zajednice, Europske zajednice za ugljen i čelik i Europske zajednice za atomsku energiju, s jedne strane, i Turkmenistana, s druge strane, zajedno s njegovim prilozima, Protokolom i izjavama te razmjenom pisama između Europske zajednice i Turkmenistana o izmjeni Privremenog sporazuma o trgovini i trgovinskim pitanjima između Europske zajednice, Europske zajednice za ugljen i čelik i Europske zajednice za atomsku energiju, s jedne strane, i Turkmenistana, s druge strane, vezano za vjerodostojnost jezičnih verzija, kojom se mijenja članak 31. navedenoga Privremenog sporazuma o trgovini i trgovinskim pitanjima, prihvaća se u ime Europske zajednice.
   Navedeni tekstovi priloženi su ovoj Odluci.
   Članak 2.
   Predsjednik Vijeća ovlašten je imenovati osobe ovlaštene za potpisivanje razmjene pisama u ime Europske zajednice.
   Članak 3.
   Predsjednik Vijeća daje obavijest predviđenu člankom 32. Privremenog sporazuma u ime Europske zajednice.
   Članak 4.
   Ova Odluka proizvodi učinke na dan donošenja.

      Sastavljeno u Bruxellesu 27. srpnja 2009.

            Za Vijeće

            Predsjednik

         C. BILDT